**Pictorițe**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rândunele-n căi de rază

Alicesc ducând depeșe:

Doamna Vară aranjează

Pensulele de cireșe.

Lângă cele de-albăstrele

Cu cicoarele-mpreună,

Pacea notelor de stele

În vâltorile de Lună.

Simfonia ciocârliei

Unduind câmpia largă

Și cu dalbul iasomiei

Ca o sfântă rugă-n blagă.

Auriul să și-l ieie

Nu îl uită ca o maică

Ce va da mireasmă-n teii

Și-n blândețea de drăgaică.

Picături peste vetrice

Și pe margarete-nalte

Va stropi din zări aice

Și de-aici înspre departe.

De cu zori până în seară

Va picta fără odihnă...

Argintiul de năgară

Doar o va-ndemna la tihnă.

C-a veni și Toamna care

Va turna fără restanțe

Bogăția de culoare,

Nebunia de nuanțe.

Victor Bragagiu